Baronii PNL sunt acuzați că fac joc dublu pe tema ordonanţei de urgenţă care schimbă modul de alegere a preşedinţilor de consilii judeţene. Între aceștia, Iustin Cionca, președintele Consiliului Județean Arad, care s-a arătat de acord cu ordonanța PSD prin care președinții de consilii vor fi aleși prin vot direct, într-un singur tur de scrutin.

Asta în pofida faptului că preşedintele Klaus Iohannis şi lideri ai PNL au criticat iniţiativa. Potrivit unor documente făcute publice de Denise Rifai, realizatoarea emisiunii „Legile Puterii” de la Realitatea TV, sunt președinți de consilii județene ai PNL care au semnat pentru iniţiativa PSD. De altfel, Iustin Cionca, președintele CJA, a și aprobat public, printr-o postare pe Facebook, prevederile ordonanţei de urgenţă care nu face altceva decât să conserve puterea, după caz, pentru baronii PSD și ai PNL care conduc acum consiliile județene.

Președintele Consiliului Județean va fi ales direct de către cetățeni, anul viitor! Este o veste bună și o decizie corectă, pentru că pune punct negocierilor politice pentru această funcție! Publicată de Iustin Cionca pe Luni, 3 iunie 2019

Iată documentul semnat de Iustin Cionca, menit să-i conserve funcția de președinte al Consiliului Județean Arad:

De remarcat, că Realitatea TV a dezvăluit faptul că mai mulți lideri importanți ai PNL, precum Gheorghe Falcă sau Gheorghe Ștefan, susțin demersul PSD.